
ΤΕΥΧΟΣ ΠΡΩΤΟ 


Αρ 


. Φύλλου 84 


ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 52. Χρήση της λέξης «Επιμελητήριο» από την 
αστική εταιρεία μη κερδοσκοπικού χαρακτήρα με 
την επωνυμία «ΕΛΛΗΝΟ - ΑΙΘΙΟΠΙΚΟΣ ΕΠΙΧΕΙΡΗ- 
ΜΑΤΙΚΟΣ ΣΥΝΔΕΣΜΟΣ». 

2 53. Τροποποίηση π.δ. 230/1998 «Αρμοδιότητες 
και διάρθρωση της Κεντρικής Υπηρεσίας του 
Υπουργείου Εξωτερικών» (Α' 177). 

3 54. Θέση σε κυκλοφορία δύο νέων αναμνηστι¬ 
κών κερμάτων κυκλοφορίας των 2€ κοπής 2017 
με θέμα: α) «ΑΡΧΑΙΟΛΟΓΙΚΟΣ ΧΩΡΟΣ ΦΙΛΙΠΠΩΝ» 
και β) «ΝΙΚΟΣ ΚΑΖΑΝΤΖΑΚΗΣ, 60 ΧΡΟΝΙΑ ΜΝΗ¬ 
ΜΗΣ» και καθορισμός των κύριων γνωρισμάτων 
τους. 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 52 (1) 

Χρήση της λέξης «Επιμελητήριο» από την αστι¬ 
κή εταιρεία μη κερδοσκοπικού χαρακτήρα με την 
επωνυμία «ΕΛΛΗΝΟ - ΑΙΘΙΟΠΙΚΟΣ ΕΠΙΧΕΙΡΗΜΑ¬ 
ΤΙΚΟΣ ΣΥΝΔΕΣΜΟΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 6 του 
ν. 2081/1992 «Ρύθμιση του θεσμού των Επιμελητηρίων, 
τροποποίηση των διατάξεων του ν. 1712/1987 για τον 
εκσυγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλ¬ 
λες διατάξεις» (Α' 154), όπως αντί καταστάθηκαν με την 
παρ. 3 του άρθρου 25 του ν. 3419/2005 «Γενικό Εμπορικό 
Μητρώο (Γ.Ε.ΜΗ.) και εκσυγχρονισμός της Επιμελητηρι- 
ακής Νομοθεσίας» (Α'297). 

2. Το άρθρο 90 του Κώδικα Νομοθεσίας για την «Κυ¬ 
βέρνηση και τα Κυβερνητικά Όργανα» (άρθρο πρώτο 
του π.δ/τος 63/2005, Α' 98). 

3. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 


Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την υπ'αριθ. 69/2017 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Οικονομίας και Ανάπτυξης, αποφασίζουμε: 

Άρθρο 1 

Επιτρέπεται η χρήση της λέξης «ΕΠΙΜΕΛΗΤΗΡΙΟ» από 
την αστική εταιρεία μη κερδοσκοπικού χαρακτήρα με 
την επωνυμία «ΕΛΛΗΝΟ - ΑΙΘΙΟΠΙΚΟΣ ΕΠΙΧΕΙΡΗΜΑΤΙ¬ 
ΚΟΣ ΣΥΝΔΕΣΜΟΣ». 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Οικονομίας και Ανάπτυξης αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 30 Μάίόυ 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός 

Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 


ΠΡΟΕΔΡΙΚΟ ΔΙΑΤΑΓ ΜΑ ΥΠ' ΑΡΙΟΜ. 53 ( 2 ) 

Τροποποίηση π.δ. 230/1998 «Αρμοδιότητες και 
διάρθρωση της Κεντρικής Υπηρεσίας του Υπουρ¬ 
γείου Εξωτερικών» (ΑΊ77). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 11 του 
Οργανισμού του Υπουργείου Εξωτερικών, που κυρώ- 

θηκε με το άρθρο πρώτο του ν. 3566/2007 «Κύρωση ως 
Κώδικα του "Οργανισμού του Υπουργείου Εξωτερικών"» 
(Α' 117), όπως τροποποιηθείς ισχύει. 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (Α'98). 

3. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

4. Το π.δ. 123/2016 περί μετονομασίας Υπουργείων 
(Α'208). 

5. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α'210). 

6. Την υπ' αριθ. Υ29/08.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β'2168). 

7. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού, όπως προκύπτει 
από τη σχετική υπ'αριθ. 14555 από 24.03.2017 εισήγηση 
της ΣΤ' Γενικής Διευθύντριας Προσωπικού, Διοικητικής 
Οργάνωσης και ΟικονομικήςΔιαχείρισηςτου Υπουργεί¬ 
ου Εξωτερικών. 

8. Την 73/2017 γνωμοδότηση του Συμβουλίου της 
Επικράτειας. 

Με πρόταση του Υπουργού Εξωτερικών, του Αναπλη¬ 
ρωτή Υπουργού Οικονομικών και της Υπουργού Διοικη¬ 
τικής Ανασυγκρότησης, αποφασίζουμε: 

Άρθρο 1 

Αντικαθίσταται το άρθρο 33 του π.δ. 230/1998 όπως 
τροποποιηθέν ισχύει, ως εξής: 

« Άρθρο 33 

Αρμοδιότητες 

1. Η Δ' Γενική Διεύθυνση Διεθνών Οργανισμών και Δι¬ 
εθνούς Ασφάλειας και Συνεργασίας είναι αρμόδια για: 

α. Το γενικό συντονισμό για το σύνολο των θεμάτων 
Διεθνών Οργανισμών και θεμάτων διεθνούς ασφάλειας 
και συνεργασίας που εμπίπτουν στην αρμοδιότητα των 
Διευθύνσεών της. 

β. Σε συνεργασία με τα άλλα Υπουργεία Οργανισμούς 
και Υπηρεσίες είναι αρμόδια για το χειρισμό και συντονι¬ 
σμό των ενεργειών για την προστασία των ανθρωπίνων 
δικαιωμάτων και των δικαιωμάτων των μειονοτήτων, 
των προσφύγων και μεταναστών καθώς και την παρα¬ 
κολούθηση και χειρισμό των κατατιθέμενων ατομικών 
προσφυγών σε διεθνή δικαιοδοτικά όργανα. 

2. Επίσης η Δ' Γενική Διεύθυνση είναι αρμόδια για: 

Την παρακολούθηση, μελέτη και έρευνα όλων των θε¬ 
μάτων που σχετίζονται με τους Διεθνείς Οργανισμούς τη 
διεθνή πολιτική και αμυντική συνεργασία, την παγκοσμι¬ 
οποίηση και τις παγκόσμιες πολιτικές, την προώθηση 
των ανθρωπίνων δικαιωμάτων και την προστασία του 
περιβάλλοντος σε διεθνές επίπεδο, με σκοπό την εκτί¬ 
μηση της θέσης και των διαμορφουμένων τάσεων στα 


πλαίσια των Διεθνών Οργανισμών σε σχέση με τη διεθνή 
κοινωνία και της σημασίας που έχουν για την Ελλάδα, για 
τη διαμόρφωση της ακολουθητέας κρατικής πολιτικής, 
καθώς και για τη λήψη των απαραίτητων μέτρων για την 
περιφρούρηση και εξασφάλιση των εθνικών και κρατι¬ 
κών συμφερόντων.» 

Άρθρο 2 

Προστίθεται άρθρο 39 του π.δ. 230/1998 όπως τρο¬ 
ποποιηθέν ισχύει, ως εξής: 

«Δ6 Διεύθυνση Παγκόσμιων Πολιτικών 

Αρμοδιότητες-Διάρθρωση 

1. Η Δ6 Διεύθυνση Παγκόσμιων Πολιτικών είναι αρ¬ 
μόδια για: 

α) Την συστηματική καταγραφή, μελέτη, και ανάλυση 
των ζητημάτων που προκύπτουν από την παγκοσμιο¬ 
ποίηση. 

β) Την επεξεργασία συνεκτικών προτάσεων για την 
αντιμετώπιση των διεθνών προκλήσεων και προβλη¬ 
μάτων που συνδέονται με την παγκόσμια φτώχεια, την 
καταπολέμηση της ξενοφοβίας και του ρατσισμού, τις 
μεταναστευτικές/προσφυγικές ροές, το διασυνοριακό 
οργανωμένο έγκλημα, την καταστροφή του περιβάλ¬ 
λοντος, τη διαφθορά. 

γ) Τ ην εκπόνηση στρατηγικής για ανθρωπιστική βοή¬ 
θεια σε τρίτες χώρες, ιδιαίτερα στην περιοχή μας. 

δ) Τη συμμετοχή σε δεξαμενές σκέψης με σκοπό την 
υποβολή σχετικών εποικοδομητικών προτάσεων. 

ε) Την ενεργό συμμετοχή και συνεισφορά στα διεθνή 
Γογ 3 που καλύπτουν ζητήματα του αναπτυσσόμενου 
κόσμου. 

στ) Τ ην εκπόνηση προτάσεων για την έγκαιρη αναγνώ¬ 
ριση και διαχείριση παγκόσμιων προβλημάτων». 

Άρθρο 3 

Αναρίθμηση άρθρων 

Αναριθμούνται τα άρθρα 39 έως 66 του π.δ. 230/1998 
σε 40 έως 67. 

Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 2 Ιουνίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αναπληρωτής Υπουργός 
Εξωτερικών Οικονομικών 

ΝΙΚΟΛΑΟΣ ΚΟΤΖΙΑΣ ΓΕΩΡΓΙΟΣ ΧΟΥΛΙΑΡΑΚΗΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 





Τεύχος Α'84/14.06.2017 

ΠΡΟΕΔΡΙΚΟ ΔΙΑΤΑΓ ΜΑ ΥΠ' ΑΡΙΘΜ. 54 (3) 

Θέση σε κυκλοφορία δύο νέων αναμνηστικών 
κερμάτων κυκλοφορίας των 2€ κοπής 2017 με 
θέμα: α) «ΑΡΧΑΙΟΛΟΓΙΚΟΣ ΧΩΡΟΣ ΦΙΛΙΠΠΩΝ» και 
β) «ΝΙΚΟΣ ΚΑΖΑΝΤΖΑΚΗΣ, 60 ΧΡΟΝΙΑ ΜΝΗΜΗΣ» 
και καθορισμός των κύριων γνωρισμάτων τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξειςτου άρθρου 128 (παρ. 2) της Συνθήκης 
για τη Λειτουργία της Ευρωπαϊκής Ένωσης, το κείμενο 
της οποίας ενοποιήθηκε με την Συνθήκη της Λισσαβόνας 
που κυρώθηκε με το άρθρο πρώτο του ν. 3671/2008 (Α' 
129) και αποδόθηκε ενοποιημένα στην Επίσημη Εφημε¬ 
ρίδα της Ευρωπαϊκής Ένωσης (Έ 83/30.03.2010). 

2. Τις διατάξεις του Κανονισμού (ΕΕ) αριθ. 729/2014του 
Συμβουλίου της 24ης Ιουνίου 2014 «για την ονομαστική 
αξία και τις τεχνικές προδιαγραφές των κερμάτων σε 
ευρώ που τίθενται σε κυκλοφορία» (αναδιατύπωση) (ΕΕ 
Ε 194 της 02.07.2014, σελ. 1). 

3. Τις διατάξειςτου Κανονισμού του Ευρωπαϊκού Κοι¬ 
νοβουλίου και του Συμβουλίου αριθ. 651/2012 «σχετικά 
με την έκδοση κερμάτων ευρώ» της 04.07.2012 (ΕΕ Ε 201 
της 27.07.2012, σελ. 135). 

4. Την απόφαση (ΕΕ) 2016/2164 της Ευρωπαϊκής Κε- 
ντρικήςΤράπεζαςτης 30ης Νοεμβρίου 2016 σχετικά με 
την έγκριση της ποσότητας των κερμάτων που πρόκει¬ 
ται να εκδοθούν το 2017 (ΕΚΤ/2016/43) (ΕΕ Ε 333 της 
8.12.2016, σελ. 73). 

5. Την από 23.3.2017 έγκριση του Συμβουλίου της Ευ¬ 
ρωπαϊκής Ένωσης (7474/17/ΕΈΟΡΙΝ 220/Ε1ΕΜ 73). 

6. Τις διατάξεις των άρθρων 1,2,3,4 (παρ. 1) και 6 (παρ. 
1) του ν. 2948/2001 «Κυκλοφορία τραπεζογραμματίων 
και κερμάτων ευρώ και φορολογικές ρυθμίσεις για την 
εισαγωγή του ευρώ» (Α'242). 

7. Τις διατάξεις του άρθρου δεύτερου (παρ. 2) του 
ν.δ. 488/1974 «περί κυρώσεως της μεταξύ του Ελληνικού 
Δημοσίου καιτηςΤραπέζηςτης Ελλάδος υπογραφείσης 
την 21ην Ιουνίου 1973 Συμβάσεως δι' ής ρυθμίζονται 
τα της κοπής μεταλλικών κερμάτων του Δημοσίου, και 
άλλων τινών διατάξεων» (Α' 203). 

8. Τις διατάξειςτου άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το π.δ. 63/2005 (Α'98). 

9. Τις διατάξεις των άρθρων 1 (παρ. Ια) και 2 της υπ' 
αριθ. Υ29/08.10.2015 απόφασης του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (Β'2168). 

10. Το γεγονός ότι από τις διατάξεις του παρόντος 
π.δ/τος προκαλείται δαπάνη η οποία προβλέπεται να 
ανέλθει περίπου στο ποσό των 975.000,00€, η οποία θα 
βαρύνει τον προϋπολογισμό του Υπουργείου Οικονο¬ 
μικών, έτους 2017, φορέας 23-200, ΚΑΕ 3326, σύμφω¬ 
να με τις διατάξεις του άρθρου τέταρτου (παρ. 4) του 
ν.δ. 488/1974 «περί κυρώσεως της μεταξύ του Ελληνικού 
Δημοσίου και τηςΤραπέζηςτης Ελλάδος υπογραφείσης 
την 21ην Ιουνίου 1973 Συμβάσεως δι' ής ρυθμίζονται 


τα της κοπής μεταλλικών κερμάτων του Δημοσίου, και 
άλλων τινών διατάξεων» (Α' 203) λαμβάνοντας υπόψη 
τις διατάξεις του άρθρου 9 (παρ. 2) του π.δ. 113/2010 
«Ανάληψη υποχρεώσεων από τους Διατάκτες» (Α' 194) 
και τις διατάξεις του άρθρου 66 (παρ. 6) του ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011 /85/ΕΕ - δημόσιο λογιστικό 
και άλλες διατάξεις) (Α' 143). 

11. Την υπ' αριθ. Δ78/2017 γνωμοδότηση του Συμ¬ 
βουλίου της Επικράτειας με πρόταση του Αναπληρωτή 
Υπουργού Οικονομικών, αποφασίζουμε: 

Άρθρο 1 

1 .Τίθενται σε κυκλοφορία νέα αναμνηστικά μεταλλικά 
κέρματα κυκλοφορίας των 2€, σε δύο παραστάσεις, με 
θέμα: α) «ΑΡΧΑΙΟΛΟΓΙΚΟΣ ΧΩΡΟΣ ΦΙΛΙΠΠΩΝ» και β) «ΝΙ¬ 
ΚΟΣ ΚΑΖΑΝΤΖΑΚΗΣ: 60 ΧΡΟΝΙΑ ΜΝΗΜΗΣ». 

2. Τα κέρματα αυτά κόπτονται-τυπώνονται εφάπαξ σε 
ποσότητα 750.000 τεμαχίων ανά θέμα, με την παράστα¬ 
ση της εθνικής όψης διαφορετική από τα κυκλοφορού¬ 
ντο ελληνικά κέρματα της αξίας αυτής. Η παράσταση 
επί της κοινής όψης και της στεφάνης και των δύο ως 
άνω κερμάτων είναι ίδια με τα κυκλοφορούντο ελληνικά 
κέρματα της αξίας αυτής με έτος κοπής το 2017. 

3. Τα τεχνικά χαρακτηριστικά των κερμάτων είναι αυτά 
των κυκλοφορούντων κερμάτων των 2€, όπως έχουν 
καθορισθεί στις διατάξεις του Κανονισμού (ΕΕ) αριθ. 
729/2014 του Συμβουλίου της 24ης Ιουνίου 2014 «για 
την ονομαστική αξία και τις τεχνικές προδιαγραφές των 
κερμάτων σε ευρώ που τίθενται σε κυκλοφορία». 

Τα ειδικά χαρακτηριστικά των παραστάσεων, ανά θε¬ 
ματολογία, είναι: 

Α) ΑΝΑΜΝΗΣΤΙΚΟ ΚΕΡΜΑ ΚΥΚΛΟΦΟΡΙΑΣ ΟΝΟΜΑ¬ 
ΣΤΙΚΗΣ ΑΞΙΑΣ 2€ ΜΕ ΘΕΜΑ: «ΑΡΧΑΙΟΛΟΓΙΚΟΣ ΧΩΡΟΣ 
ΦΙΛΙΠΠΩΝ». 

- Περιμετρικά στο δακτύλιο του κέρματος τίθενται τα 
12 αστέρια της Ευρωπαϊκής Ένωσης. 

- Στον εσωτερικό κύκλο του κέρματος (πυρήνα) απει¬ 
κονίζονται μέρος της Βασιλικής Β' και γραμμικά μοτίβα 
εμπνευσμένα από την «κορνίζα» αρχαίου ελληνικού ψη¬ 
φιδωτού από τον αρχαιολογικό χώρο. 

- Εντός του πυρήνα, περιμετρικά του θέματος, αναγρά¬ 
φονται οι λέξεις «ΑΡΧΑΙΟΛΟΓΙΚΟΣ ΧΩΡΟΣ ΦΙΛΙΠΠΩΝ» 
και «ΕΛΛΗΝΙΚΗ ΔΗΜΟΚΡΑΤΙΑ», στο φόντο το έτος κοπής 
«2017» και το ανθέμιο (έμβλημα) του Ελληνικού Νομι¬ 
σματοκοπείου. 

Κάτω αριστερά διακρίνεται το μονόγραμμα του καλ¬ 
λιτέχνη (Γιώργος Σταματόπουλος). 

- Η ονομαστική αξία του νομίσματος αναγράφεται 
μόνο στην κοινή όψη σύμφωνα με τις διατάξειςτου άρ¬ 
θρου 4 (παρ. 1)του Κανονισμού (ΕΕ) αριθ. 729/2014 του 
Συμβουλίου της 24ης Ιουνίου 2014 «για την ονομαστική 
αξία και τις τεχνικές προδιαγραφές των κερμάτων σε 
ευρώ που τίθενται σε κυκλοφορία». 

Β) ΑΝΑΜΝΗΣΤΙΚΟ ΚΕΡΜΑ ΚΥΚΛΟΦΟΡΙΑΣ ΟΝΟΜΑ¬ 
ΣΤΙΚΗΣ ΑΞΙΑΣ 2€ ΜΕ ΘΕΜΑ «ΝΙΚΟΣ ΚΑΖΑΝΤΖΑΚΗΣ: 60 
ΧΡΟΝΙΑ ΜΝΗΜΗΣ». 

- Περιμετρικά στο δακτύλιο του κέρματος τίθενται τα 
12 αστέρια της Ευρωπαϊκής Ένωσης. 

- Στον εσωτερικό κύκλο του κέρματος (πυρήνα), απεικονίζεται η μορφή του Νίκου Καζαντζάκη. 

- Εντός του πυρήνα, περιμετρικά του θέματος, αριστερά, αναγράφονται οι λέξεις «ΕΛΛΗΝΙΚΗ ΔΗΜΟΚΡΑΤΙΑ» και 
το όνομα «ΝΙΚΟΣ ΚΑΖΑΝΤΖΑΚΗΣ». Επίσης αποτυπώνεται το έτος κοπής «2017» καθώς και το ανθέμιο (έμβλημα) του 
Ελληνικού Νομισματοκοπείου. Κάτω δεξιά διακρίνεται το μονόγραμμα του καλλιτέχνη (Γιώργος Σταματόπουλος). 

- Η ονομαστική αξία του νομίσματος αναγράφεται μόνο στην κοινή όψη σύμφωνα με τις διατάξεις του άρθρου 4 
(παρ. 1) του Κανονισμού (ΕΕ) αριθ. 729/2014 του Συμβουλίου της 24ης Ιουνίου 2014 «για την ονομαστική αξία και 
τις τεχνικές προδιαγραφές των κερμάτων σε ευρώ που τίθενται σε κυκλοφορία». 

Άρθρο 2 

Τις ποσότητες των εν λόγω κερμάτων το Ελληνικό Δημόσιο θα παραδίδει στην Τράπεζα της Ελλάδος. 

Το προϊόν από τη διάθεση των κερμάτων θα μεταφέρεται σε πίστωση σχετικού λογαριασμού του Ελληνικού 
Δημοσίου που τηρείται στην Τράπεζα της Ελλάδος σύμφωνα με τις οδηγίες του Υπουργού Οικονομικών. 

Άρθρο 3 

Στο παρόν προσαρτάται παράρτημα στο οποίο απεικονίζονται οι νέες παραστάσεις της εθνικής όψης. 


ΠΑΡΑΡΤΗΜΑ 


ΕΘΝΙΚΗΣ ΟΨΗΣ ΑΝΑΜΝΗΣΤΙΚΩΝ ΚΕΡΜΑΤΩΝ ΚΥΚΛΟΦΟΡΙΑΣ ΤΩΝ 2€ ΚΟΠΗΣ 2017: 


«ΑΡΧΑΙΟΛΟΓΙΚΟΣ ΧΩΡΟΣ ΦΙΛΙΠΠΩΝ» 


«ΝΙΚΟΣ ΚΑΖΑΝΤΖΑΚΗΣ: 60 ΧΡΟΝΙΑ ΜΝΗΜΗΣ» 




Άρθρο 4 

Η κυκλοφορία των υφιστάμενων κερμάτων δεν επηρεάζεται από τις διατάξεις του παρόντος διατάγματος. 
Άρθρο 5 

Η ισχύς του παρόντος αρχίζει από την ημερομηνία δημοσίευσής του στην Εφημερίδα της Κυβερνήσεως. 

Στον Υπουργό Οικονομικών αναθέτουμε τη δημοσίευση και εκτέλεση του παρόντος διατάγματος. 

Αθήνα, 6 Ιουνίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Αναπληρωτής Υπουργός Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Καποδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

ΤΥΠΟΓΡΑΦΕΙΟ Κείμενα προς δημοσίευση: ννβύπίΒίίθΓ.θίΟΐΒί.αΓ 

* 01000841406170004 * 


















